
OSNOVNI SUD U ZVORNIKU

Broj: 83 0 K 071898 26 Kps

Datum, 08.9.2026. godine

Z A P I S N I K

o objavljivanju presude

Sastavljen dana 08.9.2026. godine, u Osnovnom sudu u Zvorniku, u predmetu optuženog M.M,, zbog krivičnog djela – Proganjanje iz člana 144. stav 2. a u vezi sa stavom 1. Krivičnog zakona Republike Srpske, po optužnici Okružnog javnog  tužilaštva u Bijeljini sa zahtjevom za izdavanje kaznenog naloga, broj T 14 0 KT 0033548 23 od  18.8.2026. godine, a koja je potvrđena dana  21.8.2026. godine

PRISUTNI SU:

SUDIJA                                                                      TUŽILAC:                                                          Slavica Tadić                                                                     D. R., niko

                                                                                         OPTUŽENI:

                                                                                          M. M.,  niko                                                                                                                                                              

ZAPISNIČAR:                                                                 

Rada Kalajdžić                                                                                                                                                      

Započeto u 10,00 časova

Sudija:  Konstatuje se da ne prisustvuju stranke ročištu zakazanom radi objavljivanja presude, i tužilac i optuženi uredno obavješteni na ročištu radi izjašnjenja o krivici.

Nakon toga sud donosi i javno objavljuje u

U IME REPUBLIKE SRPSKE

P R E S U D U

OPTUŽENI:

M.M., zv. „M.“ sin M. i majke M., djevojačko I., rođen XX.XX.XXXX. godine u Z, gdje je i nastanjen u mjestu O.broj XX, po nacionalnosti Srbin, državljanin RS – BiH, JMB XXXXXXXXXXXXX,  po zanimanju XX, sa završenim XX u invalidskoj penziji, neoženjen, srednjeg imovnog stanja, neosuđivan, ne vodi se drugi postupak, 

K R I V  J E

Što je:  

„U vremenskom periodu od aprila 2019. godine, pa do aprila 2026. godine, na području Z. i I.S., svjestan svog djela i htijući njegovo izvršenje, suprotno volji i jasnom protivljenju oštećene S. Ć. sa kojom je prekinuo emotivnu vezu i vjeridbu, u namjeri da je zastraši i uspostavi neželjeni kontakt, uporno i kroz duži vremenski period preduzimao radnje proganjanja i uhođenja, na način što je uputio ozbiljne prijetnje po život i tijelo, govoreći oštećenoj da će iz pištolja ubiti i nju i sebe ako ga ostavi, te je uporno  pratio i uhoodio na javnim mjestima, tako što je presretao na ulici i u marketima u Z, te nenajavljeno dolazio na njeno radno mjesto u I.S.i mjesto studiranja na P., istovremeno vršeći pritisak preko njoj bliskih lica, dolazeći kući kod njenih roditelja, uznemiravajući njene prijatelje i prateći njeno kretanje slanjem poruka njenoj dugogodišnjoj prijateljici G.S. da zna da njih dvije zajedno trče na stadionu u Č., kao i što je oštećenu Ć. S. kontinuirano progonio i u digitalnom prostoru, tako što je nakon blokiranja, kreirao brojne lažne profile na društvenoj mreži „Facebook“, sa kojih je oštećenoj  slao neželjene poruke, pjesme i video snimke, uznemiravao njene kolege sa studija, te slao zahtjeve za prijateljstvo njenom bratu N., prijateljici G. i njenom tadašnjem momku, uz javno objavljivanje starih fotografija sa vjeridbe kako bi narušio njene nove emotivne odnose, na koji način je  opisanim radnjama i prijetnjama, osumnjičeni  kod oštećene S. Ć. izazvao kontinuiran, intenzivan i opravdan strah za sopstveni život i bezbjednost njene porodice, te joj narušio zdravlje (zbog čega je potražila pomoć psihologa), usljed čega je oštećena bila prinuđena da radikalno promijeni životne navike izbjegavajući mogući kontakt sa osumnjičenim, u više navrata mijenjajući mjesto boravka, u stalnom strahu, ograničenog kretanja i pod pratnjom članova porodice. 

Dakle da je, uporno i kroz duže vrijeme pratio, uhodio drugo lice sa kojim je bio u emotivoj vezi, direktno i preko trećeg lica nastojao uspostaviti neželjeni kontakt ili na drugi način kod tog lica izazava promjene životnih navika, tjeskobu i strah za vlastitu sigurnost i sigurnost njoj bliskih lica
              čime je izvršio krivično djelo –  Proganjanje iz člana 144. stav 2. a u vezi sa stavom 1. Krivičnog zakona Republike Srpske
Sud na osnovu člana  360. stav 2. i  člana 361.  Zakon o krivičnom postupku Republike Srpske („Službeni glasnik Republike Srpske“, broj 53/12, 91/17, 66/18 i 15/21- u daljem tekstu ZKP-a) i z d a j e

KAZNENI NALOG


Na osnovu  istog zakonskog propisa,  te na osnovu članova: 6.,41., 43., 46, 52., 62. i 63.  Krivičnog zakonika  i z r i č e

USLOVNU OSUDU

Kojom se optuženom  M. M. za učinjeno krivično djelo utvrđuje kazna zatvora u trajanju od  6 (šest) mjeseci a koja se neće izvršiti ukoliko optuženi u roku od 3 (tri) godine ne počini novo krivično djelo.

Na osnovu člana 99. stav 1.  ZKP-a Republike Srpske optuženi je dužan platiti troškove krivičnog postupka u iznosu od 150,00 KM u roku od 30 dana od pravosnažnosti presude pod pretnjom izvršenja.
ZAPISNIČAR                                                                                              SUDIJA

Rada Kalajdžić                                                                                         Slavica Tadić

